cyanic-selkie/wikianc huggingface dataset:
Ջիմի Բլանտոն
Հետագա կյանքը և կարիերան
Բլանտոնը 1938թ. թողել է համալսարանը, Սենթ Լուիսում Ջեթերս-Փիլլարս նվագախմբի հետ նվագելու համար : Բլանտոնը 1939թ. միացել է Դյուկ Էլինգթոնի խմբին : Այդ թվականի նոյեմբերի 22-ին ձայնագրվեցին նրանց 2 գրառումները՝ «Բլյուզ» և «Plucked again», որոնք հեռուստատեսությունում առաջին դաշնամուր-բաս դուետներնն էին Ավելի շատ ձայնագրություններ կատարվեցին 1940թ.-ին : «Բլանտոնը մասնակցեց ոչ պաշտոնական մի քանի սերիաների Նյու Յորքի Minton's Playhouse թատրոնում, որոնք նպաստեցին բոփի  ձևավորմանը» ։ 1941թ. նա ստիպված էր հեռանալ Էլինգթոնի խմբից՝ վատ առողջության պատճառով ։ 1941թ. Բլանտոնի մոտ հայտնաբերեցին տուբերկուլոզ ։ Սեպտեմբերի 26-ին Հոլիվուդում տեղի ունեցավ նրա վերջին ձայնագրությունը: Նա մահացավ 1942թ. հուլիսի 30-ին Կալիֆոռնիա նահանգի Դուարտե քաղաքում գտնվող առողջարանային հիվանդանոցում, 23 տարեկանում ։
Կատարելու ոճ և ազդեցություն
Երբ Բլանտոնը Ջեթեր-Փիլլարս նվագախմբի հետ ավելացրեց ջազային բասի դասական երաժշտության պիցցիկատո և արկո տեխնիկան, այն դարձրեց մենանվագ գործիք։
Ծանոթագրություններ
Կատեգորիա:20-րդ դարի ամերիկացի երաժիշտներ
Կաղնի շագանակատերև
Կաղնի շագանակատերև, հաճարազգիների ընտանիքի, կաղնի ցեղի բույս։
Նկարագրություն
Տերևաթափ ծառ է՝ մինչև 25 մ բարձրությամբ, երիտասարդ ճյուղերը հարթ մոխրագույն են, իսկ բունը և բազմամյա ճյուղերը մուգ և խոր ճաքճքված կեղևով։ Ազատության մեջ սաղարթը վրանաձև է։ Երիտասարդ ընձյուղները ծածկված են խիտ դեղնամոխրագույն աղվամազով։ Տարեկան ընձյուղները գրեթե մերկ են։ Բողբոջները ձվաձև են, կարմրագորշավուն աղվամազով, սրածայր, և թեփուկներով ծածկված։ Շրջապատված են 1,5 սմ երկարությամբ գծանման, խիտ աղվամազապատ տերևակիցներով։ Տերևակոթունները ունեն 2 սմ երկարություն և մազմզուկապատ են։ Տերևները հիմնականում սեպաձև են, հիմքում կլորավուն կամ թեթևակի սրտաձև, երկարավուն, հակառակ-ձվաձև, կամ երկարավուն-էլիպսաձև, 10 — 18 սմ երկարությամբ և 4—8 սմ լայնությամբ։ Այն Եռանկյունաձև-սրածայր բլթակներով է և եզրերին 10 — 12 (երբեմն՝ 7 — 15) խոշոր, եռանկյուն սրածայր ատամիկներով է։ Տերևները ամուր են, գրեթե կաշվեկերպ, վերևից մուգ կանաչավուն, ներքևի կողմից մոխրասպիտակավուն աղվամազով ծածկված, սկզբնական շրջանում թեթևակի աղվամազապատ, իսկ հետագայում համարյա մերկ։ Հանդիպում են նաև ավելի լայն տերևներ։ Դրանք լինում են լայն, բութ ատամիկներով կամ բլթակներով, որոնք ծայրում կարճ սրված են։ Այսպիսի տերևների ներքին մակերեսը բաց կանաչավուն է, գրեթե մերկ։ Առէջային կատվիկները 7 — 10 սմ երկարություն ունեն։ Վարսանդային ծաղիկները և պտուղները միայնակ են կամ 2 -3-ական, Նստադիր կամ շատ կարճ, հաստ պտղակիր ունեն։ Պտղագավաթը կիսագնդաձև է, մինչև 2 սմ բարձրությամբ և 2,5 սմ տրամագծով։ Նրա թեփուկները ծածկված են մոխրագույն աղվամազով, սրածայր են, ստորինները՝ նեղ-օվալաձև, դեպի ետ ծռված միջինները և վերինները՝ նեղ-նշտարաձև, մինչև 1,5 սմ երկարությամբ։ Կաղինների երկարությունը կազմում է 2,5 —3,5 սմ, 2 — 3 անգամ ավելի երկար պտղագավաթից։
Տարածվածություն
Բնական պայմաններում տարածված է Կասպից ծովի հարավարևմտյան ափերին, Լենքորանում, Մեծ Կովկասի նախալեռներում և Ադրբեջանիի հյուսիսարևմտյան շրջաններում։ Անտառներ է կազմում ցածրավայրերում և լեռներն է բարձրանում մինչեւ 1800 մ բացարձակ բարձրության վրա։ Կարևորագույն անտառ կազմող ծառատեսակ է համարվում իր տարածման շրջանում։ Հայաստանում հանդիպում է Երևանում, Վանաձորում և Իջևանում։ Երևանում մշակվում է 1930-ական թվականներից։ Քաղաքի կանաչ գոտում և Հաղթանակի զբոսայգում աճում են 50—55 տարեկան խոշոր ծառեր, մինչև 16 — 17 մ բարձրությամբ և 60 —65 սմ բնի տրամագծով։ Առատորեն ծաղկում և պտղաբերում են։ Թեթևակի ցրտահարվում են միայն արտակարգ երկարատեւ ու ցուրտ ձմռան դեպքում։
Կիրառություն
Որպես հրաշալի դեկորատիվ ծառատեսակ միանգամայն պիտանի է հանրապետության ցածրադիր գոտու բնակավայրերի կանաչապատման համար։ Կարելի է օգտագործել մասսիվներում, խմբերում, ծառուղիներում եւ որպես սոլիտեր։ Վերջին տարիներին մասսայական կարգովդ բազմացվել է Երևանի բուսաբանական այգում։ Էկոլոգիական խումբը՝ IV: Մշակության հավանական շրջանները 9, 18 — 19, 20ա, 24-25, 28, 32 ։
Ծանոթագրություններ
Կատեգորիա:Կաղնի
Ալմետևսկի թաթարական պետական դրամատիկական թատրոն
Ալմետևսկի թաթարական պետական դրամատիկական թատրոնը (ռուս.՝ Альметьевский татарский государственный драматический театр) գտնվում է Ալմատևսկ քաղաքում։
Թատրոնի պատմությունը
Կազմավորվել է 1944 թ որպես շրջիկ կոլտնտեսասովխոզային թատրոն։ Սկզբնական շրջանում թատրոնը պրոֆեսիոնալ դերասաններ չուներ։ Առաջին պրոֆեսիոնալ դերասանուհին Նագիմա Կիմովան էր, ով ավարտել էր թատերական տեխնիկումը։ Այնուհետև թատրոն եկան Գիբադուլլա Խաբիբովը, Սանիա Խաբիբովան, Կասիմ Ենիկեևը, Տագիրա Յաբբարովան, Խադի Զալյատովը, Խամզա Ռամազանովը։ Առաջին պիեսը, որը բեմադրվեց թատրոնում դա Ռիզա Իշմուրատի «Վերադարձ» դրաման էր, որը բեմադրեց ռեժիսոր Ա. Գալիևը։
Շուտով խաղացանկում հայընվեցին Մ. Ամիրի «Կյանքի երգը», Գ. Ախմետի «Գաղտնիք», Ա. Նազարովի «Քույրիկ» ներկայացումները։ 1946 թ թատրոնի գլխավոր ռեժիսորը դարձավ Կամալ Խալյապովը։
1952 թ թատրոնի գեղարվեստական ղեկավար նշանակվեց Սաիդ Բուլատովը։ Թատրոնում ծավալած իր գործունեության ընթացքում (մինչ 1959 թ) նա բեմադրել է Կամալ Շերիֆի «Գաբբաս Գաալին», Ալեքսեյ Արբուզովի «Հանդիպում երիտասարդության հետ», Ս. Կալմետովի «Վերջին հանդիպում», «Հավատարիմ ուղեկիցը», «Աստղերը փայլում են», Մահմուտ Հասանովի «Նուրիխան», Խ. Վախիտի «Գաղտնի հետքեր», Ֆաթխի Բուրնաշի «Երիտասարդ սրտեր» ներկայացումները։
1979 թ դրամատուրգ Տուֆան Մինուլինի «Եթե չկա լուսին, կան աստղեր» ներկայացման համար, բեմադրիչ Գալի Հուսաինովը և գլխավոր դերակատար Դ. Կուզաևան ստացան Թաթարստանի Հանրապետության Գաբդուլլա Տուկայայի անվան պետական մրցանակ ։
Թատրոնում բազմիցս բեմադրվել են Թաթարստանի վաստակավոր արվեստագետ, հայտնի գրող Ֆոատ Սադրիևի պիեսները։
Մրցանակներ
Կարիմ Տինչուրինի անվան հանրապետական թատերական 5-րդ փառատոնի ընթացքում թատրոնին շնորհվել է մրցանակ՝ «Բարձր բեմադրական արվեստի», «Երկրորդ պլանի դերակատարման», «Ներկայացման երաժշտական ձևավորման» համար։
Աղբյուրներ
Կատեգորիա:Թատրոններ այբբենական կարգով Կատեգորիա:Դրամատիկական թատրոններ Կատեգորիա:Ռուսաստանի թատրոններ
Բոլթոն ամրոց
Բոլթոն ամրոց, 14-րդ դարի ամրոց Ուենսլիդեյլում, Անգլիայի Յորքշիր կոմսությունում։ Մոտակայքում գտնվող Քասլ Բոլթոն գյուղն իր անունը ստացել է ամրոցից։ Ամրոցն առաջին դասի պատկանող ու ազգայնորեն կարևոր կառույց է։ Վնասվել է անգլիական քաղաքացիական պատերազմի ընթացքում, իսկ դրանից հետո միտումնավոր քանդվել, բայց մեծ մասը պահպանվել է։ Երբեք չի վաճառվել և դեռ գտնվում է Սքրոուփ ընտանիքի ժառանգների տիրապետության տակ։
Պատմություն
Ամրոցը կառուցվել է 1378 և 1399 թվականների միջև ընկած ժամանակահատվածում Բոլթոնի 1-ին բարոն Սքրոուփ Ռիչարդի կողմից և քառանկյուն ամրոցի օրինակ է։ Ամրոց կառուցելու թույտվութունը տրվել է 1379 թվականի հուլիսին, իսկ ճարտարապետ Ջոն Լևինի հետ պայմանագիրը կնքվել՝ 1378 թվականի սեպտեմբերին։ Հաղորդվել է, որ կառուցումն արժեցել է 18,000 մարկ ։ 16 -րդ դարի գրող Ջոն Լելանդը բակում նկարագրում էր «մի աստղագիտական ժամացույց» և թե ինչպես էր սրահի օջախի ծուխը թունելների միջով տեղափոխվում։ Սըր Ֆրենսիս Նոլիսը նկարագրում էր Բոլթոն ամրոցը որպես «իր երբևէ տեսած ամրոցներից ամենաբարձր պարիսպներ ունեցողը»։
Շոտլանդիայի թագուհի Մերին Բոլթոնում
Շոտլանդիայի թագուհի Մերին Բոլթոնում բանտարկվել է վեց ամիս ։ Կա պատմություն այն մասին, որ թագուհին փախել է և ուղղվել դեպի Լեյբուրն, բայց ճանապարհին կորցրել է իր շալը, որից էլ առաջացել է Լեյբուրնից արևմուտք գտնվող ժայռագագաթի անունը ('Շալ'), որը  հրաշալի տեսարանով հայտնի վայր է թեթև զբոսանքների համար։
1568 թվականի Լանգսայդ ճակատամարտում Շոտլանդիայում իր պարտությունից հետո նա փախել է Անգլիա՝ սպառնալիք ներկայացնելով բողոքական թագուհի Էլիզաբեթ I-ի համար։ Մերիին ի սկզբանե պահել են Քարլիզլ ամրոցում 9-րդ բարոն Սքրոուփ Հենրիի հսկողության տակ, բայց Քարլիզլն անհարմար էր ու 1568 թվականի հուլիսին Մերիին տեղափոխել են Բոլթոն։ Նրան այստեղ հետևում էր սըր Ֆրենսիս Նոլիսը, որը Մերիին հատկացրել էր Հենրի Սքրոուփի հարկաբաժինը հարավ-արևմտյան աշտարակում։ Նրա շքախմբի 51 ասպետներից, ծառաներից ու պալատական ազնվական տիկնանցից միայն 30 մարդ ու վեց տիկին էին կարող մնալ ամրոցում, մնացածը տեղավորվել են մոտակա կացարաններում։ Նրան սպասարկում էին խոհարարներ, ձիապաններ, վարսահարդար, ասեղնագործող, դեղագետ, բժիշկ ու վիրաբույժ։ Բոլթոն ամրոցը նախատեսված չի եղել թագուհու բնակեցման համար, այդ պատճառով գոբելենները, գորգերը և կահույքը բերվել էին տեղացիների տներից ու մոտակայքի Դարհեմի կոմսության Բարնարդ ամրոցից։ Թագուհի  Էլիզաբեթն ինքը հատկացրել է մի քանի անագե անոթներ ու պղնձե թեյնիկ ։
Մերիին հետևողները թույլ էին տալիս նրան զբոսնել շրջակայքում, երբեմն գնալ որսի։ Ամրոցում եղած ժամանակ նրա գլխավոր զբաղմունքը իր ընկերուհի Մերի Սեթոնին իր մազերը հարդարել տալն էր։ Ֆրենսիս Նոլիսը ավագը, որին Մերին անվանել էր «ուսուցիչ», նրան անգլերեն էր սովորեցնում, քանի որ նա խոսում էր միայն ֆրանսերեն, լատիներեն ու շոտլանդերեն։ Նա երբեք չի հանդիպել տեղացի «պապականներին» (կաթոլիկներ), մի բան, որի համար Նոլիսն ու Սքրոուփը խիստ նկատողության են արժանացել ։1569 թվականի հունվարին Մերիին վերջին անգամ հեռացրել են Բոլթոնից՝ տանելով Ստաֆորդշայրի Թաթբերի ամրոցը, որտեղ էլ նա պիտի անցկացներ 18 տարվա մեծ մասը, նախքան 1587 թվականին իր մահապատիժը ։
Հետագա պատմություն
1630 թվականին Սանդերլենդի 1-ին կոմս Էմանուել Սքրոուփի մահից հետո Բոլթոն ամրոցը ժառանգել է նրա ապօրինի դուստրերից ավագը՝ Մերին, քանի որ կոմսն օրինական ժառանգներ չի ունեցել։ Նա ամուսնացել է Չառլզ Փոուլետի՝ Ուինչեսթերի 6-րդ մարքիզի ու Բոլթոնի 1-ին դքսի հետ։
Ամրոցը ներկայումս պատկանում է նրանց ժառանգորդ Հարրի Ալգար Նայջել Օրդե-Փոուլետին՝ 8-րդ բարոն Բոլթոնին, որն այն ժառանգել է իր հոր մահից հետո ։ 2016 թվականին նրա բնակավայրը գտնվում էր Ուենսլի Հոլում, Լեյբուրնի Ուենսլի քաղաքում ։ Բոլթոն ամրոցը ղեկավարում են նրա որդին ու հարսը՝ Թոմաս և Քեթի Օդրե-Փոուլետները ։
Դիվանց
Դիվանց, լեռնանցք Հայաստանի Գեղարքունիքի մարզում, Սևանի և Արեգունի լեռների հանգույցում, Քաշաթաղ լեռնագագաթից 1,5 կմ հարավ-արևմուտք։ Բարձրություն 2443 մ ։
Բոլթոն ամրոց
Հետագա պատմություն
Այս տարածքում նաև այգի կա, որը ներառում է բուսական այգի, վայրի ծաղիկների մարգագետին, վարդի ու խաղողի այգի ։ Բազեներով որսացուցադրություններ են կազմակերպվում այցելուների համար որոշ ամիսների ընթացքում։ Ամրոցն այժմ զբոսաշրջային ատրակցիոն է  և երբեմն վարձով է տրվում հարսանիքների կամ նման միջոցառումների համար։ Կառույցի մի մասն ավերակ է, բայց մյուս մասը վերանորոգվել է։ Այն գնահատվել է  4.5 աստղ վարկանիշով 2018 թվականի կեսերին այստեղ այցելած TripAdvisor կազմակերպության շահառուների կողմից ։
Դիվանց
Ծանոթագրություններ
Կատեգորիա:Լեռնանցքներ այբբենական կարգով Կատեգորիա:Հայաստանի լեռնանցքներ Կատեգորիա:Գեղարքունիքի մարզի լեռնագրություն
Բոլթոն ամրոց
Ֆիլմերի նկարահանման վայր
Մի քանի ֆիլմեր ու հեռուստատեսային արտադրություններ օգտագործել են այս ամրոցը որպես նկարահանման վայր, ինչպիսիք են Այվենհո (1952), Էլիզաբեթ (1998) ֆիլմերը և Սրտխփոց  և Մեծ ու Փոքր Բոլոր Արարածները հեռուստասերիալները, որտեղ Ջեյմսն առաջարկություն է անում Հելենին ։ Ուիլյամ Շեքսպիրին նվիրված մի դրվագ՝ Բիլլը  նույնպես նկարահանվել է Բոլթոն ամրոցում, որպես մանկական սերիալ Սարսափելի Պատմությունների մի մաս (2015 թվականի հեռուստասերիալ)  ։
Անվանակոչություն
Քասլ Բոլթոն է անվանվում մոտակա գյուղը, որն ըստ 2011 թվականի մարդահամարի տվյալների, ունի 100-ից քիչ բնակչություն։ Բոլթոն Քասլը նաև ընտրատարածքի անուն է։ Ըստ 2011 թվականի մարդահամարի տվյալների այս ընտրատարածքի բնակչությունը կազմում էր 1,269։
Արտաքին հղումներ
Կատեգորիա:Ամրոցներ
Ալեքսան Ասատրյան
Ալեքսան Ֆելիքսի Ասատրյան, հայ ազատամարտիկ, Արցախյան պատերազմի մասնակից։
Կենսագրություն
Ծնվել է 1964 թվականի սեպտեմբերի 2-ին Նոր Արմավիր գյուղում, Հայկական ԽՍՀ ։
1990 թ. վերականգնում է ընդհատած ուսումը` համատեղելով աշխատանքը և կրթությունը։
1992 թ. ապրիլի 30-ին մեկնել է Արցախ և իր ջոկատի հետ մասնակցել ինքնապաշտպանական մարտերին։ Նույն թվականի հունիսի 13-ին Արցախի Հանրապետության Շահումյանի շրջանի Բուզլուխ գյուղի պաշտպանական մարտերի ժամանակ անհայտ կորել է և առ այսօր Ասատրյանի մասին որևէ տեղեկություն չկա։
Արցախի Հանրապետության նախագահի 2007 թվականի թիվ 17 հրամանագրով Ալեքսան Ասատրյանը պարգևատրվել է «Արիության համար» մեդալով։
Ծանոթագրություններ
Կատեգորիա:Նոր Արմավիր գյուղում ծնվածներ Կատեգորիա:Հայ ազատամարտիկներ Կատեգորիա:Անհետ կորած անձինք
Սամվել Օհանյան (ազատամարտիկ)
Սամվել Խաչիկի Օհանյան (ծնվել է օգոստոսի 20, 1963, Լեռնանիստ (այժմ՝ Հայաստանի Կոտայքի մարզում), ազատամարտիկ։ Հայաստանի Ոստիկանության փոխգնդապետ (2000)։ 1981-1983 թվականներին ծառայել է ԽՍՀՄ ԶՈՒ-ում։ 1999 թվականին ավարտել է Հայաստանի ՆԳՆ միլիցիայի բարձրագույն դպրոցի դասընթացները։ 1990 թվականից աշխատել է Հայաստանի ՆԳՆ համակարգում։ 1992-1993 թվականներին ծառայել է Հայաստանի զինված ուժերում։ 1995 թվականից աշխատում է Հայաստանի ոստիկանության պետական պահպանության վարչության Հրազդանի բաժնի բաժանմունքի պետի պաշտոնում։ 1990-1994 թվականներին կամավոր մասնակցել է Հայաստանի սահմանամերձ և Արցախի Հանրապետության Շահումյանի, Քաշաթաղի (Ղոչազ), Ֆիզուլիի շրջանների ինքնապաշտպանական և ազատագրական մարտերին։ Պարգևատրվել է Հայաստանի Հանրապետության «Մարտական խաչ» 2-րդ աստիճանի շքանշանով և «Մայրական երախտագիտություն Արցախի քաջորդիներին» հուշամեդալով։
Կատեգորիա:Հայ ազատամարտիկներ Կատեգորիա:1963 ծնունդներ Կատեգորիա:Օգոստոսի 20 ծնունդներ Կատեգորիա:Լեռնանիստ գյուղում ծնվածներ
«Պերսպեկտիվա» այլընտրանքային թատրոն
«Պերսպեկտիվա» այլընտրանքային թատրոնը (ռուս.՝ Альтернативный театр "Перспектива") առաջին մասնավոր պրոֆեսիոնալ թատրոնն է Ուֆայում։ Թատրոնի հիմնադիրներն են դերասանուհի Աննա Բուրմիստրովան և գործարար Յակով Ռիվկինը։
Թատրոնի պատմությունը
Ներկայումս թատրոնում աշխատում են Ուֆայի արվեստի պետական ակադեմիայի պրոֆեսիոնալ դերասաններն ու ուսանողները։
Աղբյուրներ
Կատեգորիա:Թատրոններ այբբենական կարգով Կատեգորիա:Դրամատիկական թատրոններ Կատեգորիա:Ակադեմիական թատրոններ Կատեգորիա:Ռուսաստանի թատրոններ
Ադա Գաբրիելյան
Ադա Գաբրիելյան (իսկական անունը՝ Ադա Վասիլի Գավրիլովա, ), հայ նկարչուհի։
Կենսագրություն
Ծնվել է 1941 թվականին Լենինականում երաժիշտների ընտանիքում։ Սովորել է Երևանի պետական գեղարվեստա-թատերական ինստիտուտում, ավարտել է 1965 թվականին։
Զբաղվում է գեղանկարով, գրաֆիկայով, ուսումնասիրել է Հայաստանի պատմական ծիսական հագուստը, գրում և հրատարակում է գրքեր, ալբոմներ, հոդվածներ ժամանակակից և հին արվեստի մասին։
1977-1987 թվականներին դասավանդել է Խ. Աբովյանի անվան մանկավարժական ինստիտուտում, դասավանդել է գեղանկար, գծանկար և կոմպոզիցիա։ 1991-2001 թվականներին դասավանդել է «Հայկական ծիսական հագուստ» առարկան Երևանի գեղարվեստի պետական ակադեմիայում, Բաց համալսարանում, Գեղեցիկ արվեստների համալսարանում։
1990 թվականից առ այսօր գեղանկարի, գրաֆիկայի, ասեղնագործության հետ մեկտեղ գրում է արխայիկ արվեստի տեսության և ժամանակակից արվեստի հետ նրա կապի մասին գրքեր։
Աղբյուրներ
Կատեգորիա:Հայ նկարչուհիներ Կատեգորիա:Երևանի պետական գեղարվեստաթատերական ինստիտուտի շրջանավարտներ
Բազե կամավորական ջոկատ
«Բազե» կամավորական ջոկատ։ Կազմավորվել է 1989 թվականին Բերդ քաղաքում (այժմ՝ ՀՀ Տավուշի մարզում)։ 1990 թվականին միավորվել է Բերդի կամավորական ջոկատի հետ և մասնակցել Տավուշի (Ներքին Կարմիրաղբյուր, Այգեպար, Մովսեսգյուղ, Չորաթան) և Արցախի Հանրապետության Քաշաթաղի շրջանների ինքնապաշտպանական և ազատագրական մարտերին։ Ջոկատի հրամանատարն է եղել Խ. Աթոյանը։ Ջոկատից զոհվել է 1 ազատամարտիկ։
Կատեգորիա:Արցախյան պատերազմի հայկական ջոկատներ
Սաբաթգեչմազ
Սաբաթգեչմազ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա գյուղ Ադրբեջանական ՍՍՀ-ի Գետաբեկի շրջանում ։
Ծանոթագրություններ
Կատեգորիա:Արևելյան Հայաստանի գյուղեր
Չարլզ Մակինթոշ (քիմիկոս)
Չարլզ Մակինթոշ (Charles Macintosh; ), շոտլանդացի քիմիկոս և գյուտարար։ Հայտնաբերել է անջրանցիկ նյութը, որից պատրաստվում են «մակինթոշ» վերարկուները ։
Կենսագրություն
Չարլզ Մակինթոշը ծնվել է Գլազգոյում՝ հայտնի ներկարարի ընտանիքում։ Վաղ տարիքից հետաքրքրվել է գիտությամբ։ 1786 թվականին սկսել է աշխատել քիմիական գործարանում, իսկ 1797 թվականին բացել է իր սեփական արտադրությունը՝ Շոտլանդիայում առաջին պաղլեղների գործարանը։ Չարլզ Թենանտի հետ հայտնաբերել է գործվածքների սպիտակեցնող միջոց (քլորակիր)։ Նաև հայտնաբերել է երկաթի օքսիդները ածխածնի երկօքսիդի վերածման գործընթացը, ավելի արագ, քան այդ ժամանակ հայտնի պողպատի ստանալու գործընթացը։
Չարլզ Մակինթոշը անջրանցիկ հագուստի գյուտարարն է, ինչի շնորհիվ նրա անունը զետեղվել է բառարաններում (մակինթոշ վերարկու)։ Փորձելով գտնել ածուխի թորումից ստացված նյութի կիրառման տարբերակ՝ նա օգտագործել է այդ թորումից ստացված կողմնակի արտադրանքը՝ նավթան՝ որպես կաուչուկի լուծիչ։ Առաջարկել է այդ նյութից պատրաստված կտորներից սոսնձել հագուստ։ Լուծելով ռետինի ուժեղ հոտի պատճառով առաջացած խնդիրները՝ 1823 թվականին նա արտոնագիր է ստացել, իսկ 1836 թվականին սկսել մեծ պահանջարկ ունեցող «Մակինտոշ» վերարկուների արտադրությունը։
1823 թվականին դարձել է Լոնդոնի թագավորական ընկերության անդամ։
Հիշատակ
2016 թվականի դեկտեմբերի 29-ին Google որոնողական համակարգը նշել է անջրանցիկ գործվածքների գյուտարարի 250-ամյակը՝ տեղադրելով դուդլ՝ Մակինթոշին անձրևի տակ։
Արտաքին հղումներ
Կատեգորիա:Քիմիկոսներ Կատեգորիա:Գյուտարարներ ըստ ազգության Կատեգորիա:Բնօրինակում անաղբյուր հոդվածներ
Լյումիեր եղբայրներ
Լյումիեր եղբայրներ, կինեմատոգրաֆիայի գյուտարարները՝
Կինեմատոգրաֆիայի ստեղծում
1883 թվականից Լուի և Օգյուստ Լյումիերներն իրենց հոր՝ Անտուանի հետ Լիոնում ստեղծեցին ժելատինային ֆոտոթանթիկների արտադրությունը՝ տեխնոլոգիայի հիմքում ունենալով արծաթի բրոմիդը՝ ստեղծված Լուիի կողմից։ Առաջին տարում նրանց գործարանն արտադրեց 216 հազար ֆոտոթանթիկ, իսկ 1890 թվականին այնտեղ աշխատում էր 200 մարդ, որոնք օրական արտադրում էին 4 միլիոն ֆոտոթանթիկ։ 1892 թվականին Լյումիերների ընկերությունը արտադրում էր նաև բրոմիդային թուղթ, և նրա կապիտալն այդ ժամանակ կազմում էր 3 միլիոն ֆրանկ ։
«Սինեմատոգրաֆ» (Cinématographe, κίνημα - շարժում և  - գրել բառերից) անվանված տեխնիկայի գյուտարարը փոքր եղբայր Լուին էր, որն այդ պահին ընտանեկան գործարանի սեփականատերն էր ։ Նրա նախագիծը մասնակիորեն ֆինանսավորեց ավագ եղբայր Օգյուստը, իսկ նկարահանող սարքի ստեղծումից հետո երկու եղբայրներն էլ ակտիվորեն մասնակցում էին առաջին ֆիլմերի ստեղծմանը։ Լյումիերների հետ նոր տեխնիկայի հետ աշխատում էր ինժեներ, որը նրաց ժապավենների ցուցադրման համար նախագծել էր առաջին երևակող սարքը ։
Սինեմատոգրաֆի հայտնագործման արտոնագրման հայտարարագիրը տրվեց 1895 թվականի փետրվարի 13-ին՝ համարյա մեկ տարի անց նրանից, երբ ԱՄՆ-ում արտոնագրվեց Էդիսոնի կինետոսկոպը, որը, սակայն, նախատեսված էր առանձնակի դիտման համար։ Ինչպես նշվում է «Կրուգոսվետ» հանրագիտարանում, չնայած Լյումիերները ծանոթ էին Էդիսոնի, և, հավանաբար, օգտագործել են նրա որոշ մտքեր, սակայն այն փաստը, որ նրանց սինեմատոգրաֆը նախատեսված էր զանգվածային դիտման համար, թույլ է տալիս հենց նրանց համարել ժամանակակից կինոյի ստեղծողներ։ Առաջին զանգվածային դիտումը տեղի ունեցավ 1895 թվականի մարտի 22-ին Փարիզում, բայց պաշտոնապես կինոյի ծննդյան օր է համարվում նույն թվականի դեկտեմբերի 28-ը, երբ Կապուցինների ճեմուղու «Գրան կաֆե»-ում տեղի ունեցավ Լյումիերների ֆիլմերի առաջին կոմերցիոն ցուցադրությունը ։ Մամուլում լայն լուսաբանումը հանգեցրեց նրան, որ արդեն 1895 թվականին Լյումիերները սկսեցին առաջարկներ ստանալ երկրի այլ քաղաքներում սեանսներ անցկացնելու համար։ Որպեսզի հաղթահարեն աճող հայտերի ծավալները, նրանք դիմեցին կոնցեսիայի համակարգին, որի դեպքում պատվիրատուները վարձույթով վերցնում էին երևակող ապարատները, իսկ Լյումիերների ընկերության ներկայացուցիչները տեղում տեղադրում էին դրանք և կազմակերպում ցուցադրություններ՝ «Սինեմատոգրաֆի» հեղինակներին փոխանցելով շահույթի 60 %-ը։ 1896 թվականի առաջին կիսամյակում նոր տեխնոլոգիայի ցուցադրություններ կազմակերպվեցին Լոնդոնում, Հռոմում, Քյոլնում, Ժնևում, Մադրիդում, Սանկտ Պետերբուրգում և Նյու Յորքում, սեպտեմբերին՝ Մելբուրնում, իսկ 1897 թվականի հունվարին՝ Ճապոնիայում ։
Լյումիերների առաջին 50-վայրկյանանոց ժապավենները դրեցին կինեմատոգրաֆիայի ժանրային բազմազանության հիմքերը՝ ներառյալ ինչպես վավերագրականի («Աշխատավորների ելքը ֆաբրիկայից», «Գնացքի ժամանումը Լա-Սյոտի կայարան», ինչպես նաև կինոքրոնիկոն «Պատվիրակների ժամանումը Լիոնի ֆոտոկոնգրես» կոնգրեսից), այնպես էլ խաղարկային (որի նմուշներից է հանդիսատեսի շրջանում մեծ հաջողություն ունեցած «Ջրված ջրողը» կատակերգությունը) ։ Լյումիերների կողմից փորձարկվեցին մի շարք հնարքներ, որոնք հետագայում վերցրեցին այլ կինեմատոգրաֆիստներ, մասնավորապես՝ թրավելինգը, կամ շարժվող պլատֆորմից նկարահանումը. պլատֆորմի դերում այս դեպքում օգտագործվեց գոնդոլը, որով նրանք նավարկեցին վենետիկյան ջրանցքով ։ Կինոյի նկարահանումներով եղբայրները ակտիվորեն զբաղվեցին մինչև 1898 թվականը, երբ «Հիսուսի չարչարանքները» ֆիլմի աշխատանքներն ավարտելուց հետո Լուի Լյումիերը հրաժարվեց հետագա կինոկարիերայից ՝ կենտրոնանալով գունավոր լուսանկարչության տեխնոլոգիայի բարելավման վրա։ Կինոստուդիայից հեռանալը պայմանավորված էր նաև աճող մրցակցության հետ։ Եթե Լյումիերների ապարատի շահագործման առաջին տարիներին նրանք բազմաթիվ պատվերներ էին ստանում և 1896 թվականի հուլիսին կոնցեսիաների շնորհիվ արդեն վաստակել մոտավորապես միլիոն ֆրանկ, իսկ 1897 թվականին իրենց «Սինեմատոգրաֆով» բազմաթիվ հեղինակներ նկարահանել էին ավելի քան 500 ֆիլմ, ապա հետագայում սկզբնական կառուցվածքում բարելավումների բացակայությունը ստիպեց հանդիսատեսին անցնել այլ մոդելներին։ «Սինեմատոգրաֆի» կիրառմամբ հանրային ցուցադրությունները շարունակվեցին մինչ 1902 թվականը, իսկ Լյումիերների գործարանի կատալոգում երևաց մինչ 1907 թվականը։ Հետագայում Լյումիերները շարունակեցին արտադրել 35 մմ կինոժապավեն, որն օգտագործվեց ավելի նոր կինոապարատներում (1900-ականների սկզբից մինև 1940-ականների սկիզբը Société des pellicules françaises դուստր ընկերության միջոցով), բայց տեսախցիկների արտադրությունը կասեցվեց։ Ընդհանուր առմամբ ցուցադրությոններից և տեսախցիկներից վաճառքի եկամուտները կազմում էին ընկերության եկամուտների 15 %-ը նույնիսկ շռնդալից հաջողության տարիներին՝ 1896 և 1900 թվականների միջև ընկած ժամանակահատվածում ։
Լյումիեր եղբայրների հետ է կապված աշխարհում առաջին կինոցուցանակը։ Դա 1895 թվականի «Ջրված ջրողը» ֆիլմը գովազդող ցուցանակն է ։ Տվյալ կինոցուցանակը դրվել է աճուրդի 2018 թվականի օգոստոսի 28-ին և վաճառվել 160000 ֆունտ ստեռլինգով ։
Ծառայությունների գնահատական
1909 թվականին Լյումիեր եղբայրները պարգևատրվեցին Էլիոթ Կրեսոնի շքանշանով։
Լյումիեր եղբայրների պատվին է կոչվել (775) Լյումիեր աստերոիդը, որ հայտնաբերվել է 1914 թվականին։ 1960 թվականին եղբայրների պատվին Հոլիվուդի «Փառքի ծառուղում» բացվեցին աստղեր ։ Լյումիեր եղբայրների պատվին հուշարձաններ են կանգնեցվել մասնավորապես Լիոնում՝ նրանց նախկին տան կողքին (ավարտվել է 1962 թվականին), Լա Սիոտայում 1958 թվականին, որտեղ նկարահանվել են նրանց առաջին ֆիլմերը և Եկատերինբուրգում 2012 թվականին։ 2017 թվականին Էկիբաստուզ քաղաքի (Ղազախստան) միակ կինոթատրոնն անվանեցին եղբայրների պատվին։
Արտաքին հղումներ
Կատեգորիա:Քույրեր և եղբայրներ Կատեգորիա:Ֆրանսիայի գիտությունների ակադեմիայի անդամներ Կատեգորիա:Ֆրանսիացի գյուտարարներ
Չիչերինո (գյուղ, Վոլնովախսկի շրջան)
Չիչերինո (Чичеріне), գյուղ Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Չիչերինո գյուղում բնակվում էր 257 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վոլնովախսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1875 թվականին հիմնադրված բնակավայրեր
Բոսնիա և Հերցեգովինայի լեռների ցանկ
Ծանոթագրություններ
Կատեգորիա:Բոսնիա և Հերցեգովինայի լեռներ Կատեգորիա:Ցանկեր:Բոսնիա և Հերցեգովինա
(1016) Անիտրա
Անիտրա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Արտաքին հղումներ
Կատեգորիա:Ֆլորայի ընտանիքի աստերոիդներ Կատեգորիա:1924 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Անհաղթները
«Անհաղթները» («Непобежденные», The Stalingrad Apocalypse. No-win situation., Apocalypse Stalingrad - Die Hölle des Krieges), 2003 թվականի ռուսական ֆիլմ, որը նկարահանել է ռեժիսոր Ալեքսանդր Լուտենկովը ։
Սյուժե
Վավերագրական ֆիլմն ստեղծվել է Ստալինգրադի ճակատամարտի 60-ամյակի կապակցությամբ։ Պատմության կենտրոնական թեման դառնում է խաղաղ բնակչության ողբերգական վիճակը, որն, ըստ էության, պատանդ է մնացել մարտի դաշտում՝ կրակի գծում։ Գերմանական օդուժի կողմից քաղաքի ռմբակոծման առաջին իսկ օրը միայն պաշտոնական տվյալներով զոհվել է ավելի քան 46 հազար մարդ, մոտ 150 հազարը վիրավորվել են։ Ավերակներում բնակչության հետագա կյանքը վերածվել է իսկական մղձավանջի։
Մինչև վերջին պահը այդպես էլ չկար քաղաքացիական բնակչության տարհանման հրաման, թեև դրա համար նախատեսված էշելոնները կանգնած էին պահեստային ուղիների վրա։ Նախապես փրկել էին ամեն ինչ, բացի մարդկանցից։ Դուրս էին տարել արխիվներն ու առավել արժեքավոր սարքավորումները, հացը, մետաղները, շաքարը, թուղթը։ Մարտի սկզսվելուց առաջ քաղաքի իշխանությունները որոշում են կայացրել տարհանել անասուններին։
Գեղարվեստական առանձնահատկություններ
Ֆիլմում գլխավոր պատմողները տեղի բնակիչներն են, որոնք Ստալինգրադում ապրել էին պատերազմի ժամանակ։ Նրանք ներկայացնում են իրենց անձնական հիշողություններն ու տպավորությունները այդ ողբերգական իրադարձությունների մասին։ Պատմողներից շատերը այդ ժամանակ երեխաներ էին, սակայն, չնայած դրան, նրանցից ոմանք ստիպված էին զենք վերցնել և սպանել թշնամիներին։
Ֆիլմի հեղինակներն ուշադրության են արժանացրել նաև այն զինվորներին, որոնք կռվում էին Ստալինգրադի համար ճակատային գծի երկու տարբեր կողմերում․ հարցազրույց են տալիս ինչպես խորհրդային վետերանները, այնպես էլ գերմանացիները։
Ֆիլմում ներկայացված է բացառիկ խորհրդային և գերմանական կինոժամանակագրություն, շատ կադրեր արխիվային պահոցներից առաջին անգամ փոխվել են հեռուստատեսային ֆորմատի։
Լրացուցիչ փաստեր
Ֆիլմը բազմիցս ցուցադրվել է Ռուսաստանի Ռոսիա 1, Ռոսիա 24, ՌՏՌ Պլանետա, Հինգերորդ ալիք հեռուստաալիքներով, ինչպես նաև Գերմանիայի Discovery Channel Geschichte հեռուստաալիքով։ Համաշխարհային վարձույթի (բացառությամբ ԱՊՀ և Ֆրանսիա) իրավունքհը պատկանում է Discovery Communications Inc-ին։
Հետաքրքիր փաստեր
Ֆիլմի հեղինակ Տատյանա Դոնսկայան հայտնի է նաև որպես դրամատիկ դերասանուհի։ Նա գլխավոր դեր է խաղում Բոնավենտուրայի «Գիշերային հսկումներ» պիեսում (Մոսկվայի «Человек» դրամատիկական թատրոն, բեմադրությունը՝ Լյուդմիլա Ռոշկովանի) ։
Արտաքին հղումներ
Կատեգորիա:Ռուսական ֆիլմեր Կատեգորիա:2003 ֆիլմեր Կատեգորիա:Ֆիլմեր Հայրենական մեծ պատերազմի մասին Կատեգորիա:Ռուսական վավերագրական ֆիլմեր Կատեգորիա:Բնօրինակում անաղբյուր հոդվածներ
Հակամշակույթ
Հակամշակույթ՝ սուբկուլտուրայի հատուկ տեսակ։ Մշակութաբանների և հակամշակութամաբնների կարծիքով, դա հոսք է, որը ժխտում է մշակույթի գերիշխող արժեքները։
Ծագում
«Հակամշակույթ» տերմինն առաջին անգամ օգտագործել է սոցիոլոգ Թեոդոր Ռոզակը, որպեսզի անվանակոչի արվեստի նոր ձևավորված տեսակը, որը հակադրվում է ավանդական մշակույթին։ Հակամշակույթը հակադրելով ինքն իրեն, թույլ տվեց կենտրոնանալ զգացմունքայնության վրա՝ տրամաբանականի շրջաններից դուրս։
Հակամշակույթը ոչ միայն պարադիգմա ունի, որը տարբերվում է գերիշխող մշակույթի պարադիգմայից, այլև բացահայտ կերպով հակադրվում է գերիշխող մշակույթին, կասկածի տակ դնում դրա արժեքները, նորմերը և բարոյական հիմքերը, այն ստեղծում է նորմերի և արժեքների իր սեփական համակարգը։
Հակամշակույթի վառ դրսևորում է եղել 1960-ականների երիտասարդների հեղափոխությունը, հիպիների շարժումը և 1970-ական թվականների փանկերի ենթամշակույթում հայտնված մշակութային տարրերը։
ԽՍՀՄ-ում հակամշակույթի վառ օրինակ էր համարվում անդերգրաունդյան ռոք-մշակույթը։
Հակամշակույթի կրթության սկզբունք
Հակամշակույթը բնորոշ չէ միայն 20-րդ դարի երիտասարդական շարժմանը։ Գերիշխող մշակույթը չի կարող ընդգրկել հասարակության ողջ սիմվոլիկ տարածքը։ Այս տարածքի մի մասը «բաժանվում» է հակամշակույթների և ինքն իր մեջ։ Տարբեր հետազոտություններում նման հակամշակույթների շարքին են դասվում վաղ քրիստոնեությունը, այլ կրոնները, ուտոպիստների համայնքները և բոլշևիկների շարժումը ։
Հակամշակութային օրինակ է նաև քրեական միջավայրը, որի փակ և առանձնացված միջավայրում մշտապես ձևավորվում և ձևափոխվում են տարբեր գաղափարական դոկտրինաներ, որոնք բառացիորեն «գլխիվայր են շուռ տալիս» ազնվության, աշխատասիրության, ընտանեկան կյանքի (և այլն) մասին ընդունված արժեքները։
Հակամշակույթի վերափոխում
Ժամանակի ընթացքում հակամշակույթը սովորաբար վերածվում է մեյնսթրիմի, իսկ հետո՝ դասականի ։ Դրա վառ օրինակ է լևոլիբերալների շարժումն արևմուտքում՝ ի սկզբանե այն հակահեղափոխություն էր, որն այդ ժամանակ հակադրվում էր իշխող ճշմարտությանը, բայց հետագայում դարձավ լրատվամիջոցների գերիշխող մշակույթը, իսկ աջ լիբերալները, ընդհակառակը՝ դարձան հակամշակութականներ։
Գրականություն
Ռուսերեն լեզվով՝
Այլ լեզուներով՝
USS Indianapolis (CA-35)
«Ինդիանապոլիս» (անգլ.` USS Indianapolis (CA-35), «Փորթլենդ» դասի ամերիկյան ծանր հածանավ, որը խորտակվել է 1945 թվականի հուլիսի 30-ին։ ԱՄՆ ռազմածովային ուժերի պատմության մեջ` «Ինդիանապոլիս» հածանավի հետ կատարված աղետը հայտնի է, որպես մեկ խորտակման արդյունքում` զոհերի առավելագույն քանակն ունեցածներից մեկը (883 մարդ)։ Այն Երկրորդ համաշխարհային պատերազմում դարձել է ԱՄՆ ռազմածովային ուժերի վերջին խորտակված խոշոր նավը։
Նավաշինությունը
«Ինդիանապոլիս»-ը պատվիրվել էր 1930 թվականին` ԱՄՆ նավատորմի համար և դարձել էր «Փորթլենդ» դասի ծանր հածանավերի երկրորդ և վերջին նավը։ Ի սկզբանե նախագծվել էր որպես թեթև` CL-35 բնույթի նավ, սակայն 1931 թվականի հուլիսի 1-ին, Լոնդոնի ծովային համաձայնագրի շրջանակներում, վերադասակարգվել է որպես ծանր, համարանիշի` СА-35 փոփոխմամբ։ Բոլոր ութ նախագծված նավերը համարվում էին «Նորթհեմփթոն» դասի հածանավերի զարգացումներ, սակայն կառուցվել էին ընդամենը երկուսը, մնացած վեցի շինարարությունը ավարտվել էր որպես` «Նյու-Օռլեան» հածանավերի նոր դասի նավեր։
«Ինդիանապոլիս»-ը ջուրն է իջեցվել 1931 թվականի նոյեմբերի 7-ին, գրեթե կես տարով շուտ, քան այդ դասի առաջին` «Փորթլենդ» նավը։ Ծառայության է ընդգրկվել 1932 թվականի նոյեմբերի 15-ին։
Ծառայությունը
Ծառայության ընթացքում, Երկրորդ համաշխարհային պատերազմի մարտական գործողություններին մասնակցելու համար, «Ինդիանապոլիս» հածանավը ստացել է 10 մարտական աստղ։ 1945 թվականի հուլիսի 30-ին, «Little Boy» («Փոքրիկ») առաջին ատոմային ռումբի համար խիստ անհրաժեշտ սարքավորումները Տինիան կղզում գտնվող ԱՄՆ ռազմածովային ուժերի բազա հասցնելու առաքելությունն ավարտելուց հետո, հածանավը տորպեդահարվել է Ճապոնիայի կայսրական նավատորմին պատկանող I-58 սուզանավի կողմից և խորտակվել է 12 րոպե անց։ Նավի վրա գտնվող 1197 մարդուց մոտ 300 հոգին ջրասույզ են եղել նավի հետ միասին։ Մոտավորապես 880 մարդ, մի քանի փրկարարական մակույկներով, առանց ջրի և ուտելիքի, մնացել են օվկիանոսի երեսին։ Ջրում անցկացրած չորս օրերի ընթացքում, ողջ մնացածները սկսել են տառապել ջրազրկումից, հիպոթերմիայից և զգայապատրանքից, ենթարկվել շնաձկների հարձակմանը։ Որոշ տվյալներով, մոտավորապես 60-ից 80 նավաստիներ, զոհվել են շնաձկների հարձակումից։ Դա համարվում է շնաձկների հարձակման ամենախոշոր դեպքերից մեկը։
Օգնությունը հասել է միայն օգոստոսի 2-ին, երբ ջրի վրա գտնվողներին նկատել է PV-1 Ventura պարեկային ինքնաթիռը։ Տեղ հասած փրկարարներին հաջողվել է ջրից հանել միայն 321 նավաստու, որոնցից չորսը շուտով մահացել են։
Խորտակվելուց առաջ «Ինդիանապոլիս»-ը հասցրել է հաղորդել աղետի ազդանշաններ, որոնք ընդունել էին երեք կայաններ։ Այդ կայաններից ոչ մեկը չի արձագանքել հաղորդագրությանը։ Առաջին կայանի հրամանատարը հարբած է եղել, երկրորդի հրամանատարը ենթականերին կարգադրել էր իրեն չանհանգստացնել, իսկ երրորդի հրամանատարը ենթադրել էր, որ դա ճապոնացիներն են ցանկանում իրենց խաբել ։ 1999 թվականին, ԱՄՆ Սենատում կայացած լսումների ժամանակ, նավի կապավորը հաստատել է, որ ազդանշանը հաղորդվել է խորտակումից մի քանի րոպե առաջ։ Կատարվածից հետո, ծովային հետախուզությունը «Ինդիանապոլիս» հածանավի ուղերթի շրջանից որսացել է I-58 սուզանավից շտաբ հաղորդվող հաղորդագրությունը` խորտակված նավի վերաբերյալ, սակայն դրան նույնպես ոչ մի արձագանք չի տրվել ։
Հետագայում, հարձակումը կատարած I-58 ճապոնական սուզանավի նավապետ Մոտիցուրա Հաշիմոտոն վկայություն է տվել, որ եթե նավը հակատորպեդային զորաշարժ կատարեր, ապա որևէ արդյունքի չէր հասնի և բոլոր դեպքերում կխոցվեր։ Ըստ նրա բառերի, իրենք հածանավի վրա մոտ հեռավորությունից արձակել էին 6 տորպեդ, որոնցից երկուսը դիպել են թիրախին։
Ժամանակի ընթացքում նավատորմի ծովակալ Չեսթեր Նիմիցը փոխեց Չարլզ Մակվեյի դատավճիռը և վերականգնեց նրա պաշտոնը։ Մակվեյը 1949 թվականին անցավ թոշակի` փոխծովակալի կոչումով։ Նավի խորտակումից ողջ մնացածներից շատերը, հաստատում էին, որ նավի խորտակման համար նավապետը ոչ մի մեղք չունի, սակայն զոհվածներից շատերի ընտանիքների անդամները հակառակն էին կարծում։ 1968 թվականին, որպես պարգև ստացած ատրճանակից` Չարլզ Մակվեյը ինքնասպան է եղել։
2000 թվականի հոկտեմբերին, ԱՄՆ կոնգրեսը որոշում հաստատեց` հածանավի կործանման մեղադրանքից Չարլզ Մակվեյի բարի անունը վերականգնելու մասին, որը ստորագրել էր նախագահ Բիլ Քլինթոնը։ 2001 թվականի հուլիսին, ԱՄՆ ռազմածովային ուժերի գլխավոր քարտուղարը հրաման արձակեց` մաքրել նավապետ Մակվեյի անձնական գործը` հածանավի կործանման վերաբերյալ մեղադրանքների ցանկացած գրառումներից։
Ծանոթագրություններ
Կատեգորիա:Նավաբեկություններ Կատեգորիա:Խորտակված նավեր
Կոլյա Ավանեսյան
Կոլյա Շամիրի Ավանեսյան, (հունվարի 19, 1957, Չայլու (այժմ՝ գյուղ Այգեստան), Մարտակերտի շրջան - հուլիսի 3, 1993, Լևոնարխ, Մարտակերտի շրջան), հայ ազատամարտիկ, հրամանատար։
Կենսագրություն
1975-1977 թվականներին ծառայել է ԽՍՀՄ Զինված ուժերում։ 1978 թվականին ավարտել է Լենինագորսկի (Ղազախստան) ավտոճանապարհային տեխնիկումը։ 1990-1993 թվականներին կամավորական ջոկատի, Չայլուի վաշտի (դասակի հրամանատար) կազմերում մասնակցել է Մարտակերտի շրջանի ինքնապաշտպանական ու ազատագրական մարտերին։
Հետմահու պարգևատրվել է Արցախի Հանրապետության «Մարտական խաչ» 2-րդ աստիճանի շքանշանով։ Թաղված է Այգեստանում։
Բարբի (ֆիլմ)
«Բարբի» (Barbie), ամերիկյան ռոմանտիկ կատակերգություն ժանրի ֆիլմ, որի ռեժիսորն է Գրետա Գերվիգը։ Սցենարը գրել են Գերվիգը և Նոա Բաումբահը, հիմքը հանդիսանում ենէ Mattel ընկերության Բարբի խաղալիքները։ Դերասանական կազմը գլխավորում են Մարգո Ռոբին և Ռայան Գոսլինգը, որոնք կատարում են Բարբիի և Քենի դերերը։
Կոլյա Ավանեսյան
Կենսագրություն
Կատեգորիա:Հայ ազատամարտիկներ Կատեգորիա:Հայ հրամանատարներ
Բարբի (ֆիլմ)
2014 թվականին ֆիլմի մշակումը կատարել է Sony Pictures ընկերությունը։ Տարիների ընթացքում գլխավոր կերպարի դերասանուհիները, ռեժիսորները և սցենարիստները բազմակի անգամ փոփոխվել են, ինչից հետո սեփականացման իրավունքի ժամկետը լրացել է և Sony-ն վաճառել է ֆիլմը Warner Bros. Pictures ընկերությանը։ 2019 թվականին Ռոբին միացել է դերասանական կազմին, իսկ պրոդյուսերական կազմին միացել է LuckyChap Entertainment-ը, որը զբաղվում է ֆիլմով Mattel Films-ի և Heyday Films-ի հետ համատեղ։ Գերվիգը նշանակվել է որպես ռեժիսոր և Բաումբահի հետ սցենարի համահեղինակ։ Նկարահանումները սկսվել են 2022 թվականի մարտին Warner Bros. ստուդիայում և ավարտվել են հուլիսին։
Ֆիլմի պրեմիերան կայացել է է 2023 թվականի հուլիսի 21-ին։
Սյուժե
Բավականաչափ իդեալական տիկնիկ չլինելու պատճառով Բարբին արտաքսվում է Բարբիլենդից և ուղևորվում է մարդկանց աշխարհ՝ իսկական երջանկություն որոնելու ։
Քասթինգ
2019 թվականի հուլիսին ֆիլմում գլխավոր դերը ստացել է Մարգո Ռոբին ։ Ռոբին ասել է, որ ֆիլմի իմաստը կայանում է նրանում, որպեսզի խաբեն հանդիսատեսին և ցույց տան նրանց «այն, ինչը նրանք ցանկանում են տեսնել՝ անկախ իրենց կամքից» ։ 2021 թվական հոկտեմբերին հայտնի է դարձել, որ Ռայան Գոսլինգը ֆիլմում կատարում է Քենի դերը ։ Գոսլինգը և դերասանական կազմի այլ անդամների ընտրության մասին պաշտոնապես հայտարարվել է 2022 թվականի առաջին կեսին ։
Նկարահանումներ
Ֆիլմի նկարահանումները սկսվել են 2022 թվականի մարտին Ուոթֆորդի Warner Bros. ընկերությունում և օպերատորը դարձել է Ռոդրիգո Պրիետոն ։ Հագուստների դիզայնով զբաղվել է Ժակլին Դյուրանը, որը նախկինում արդեն համագործակցել էր Գերվիգի հետ «Փոքրիկ կանայք» (2019) ֆիլմի ստեղծման մեջ ։ Նկարահանումներն ավարտվել են հուլիսի 21-ին ։
Երաժշտություն
2022 թվականի սեպտեմբերին հաստատվել է, որ ֆիլմի համար երգի հեղինակն է Ալեքսանդր Դեսփլան, որն աշխատել է Գերվիգի հետ «Փոքրիկ կանայք» (2019) ֆիլմի վրա ։
Պրեմիերա
Ֆիլմի պրեմիերան նշանակված է 2023 թվականի հուլիսի 21-ին ։ Ի սկզբանե ֆիլմի պրեմիերան նշանակվել է 2017 թվականի հունիսի 2-ին, հետո 2017 թվականի մայիսի 12-ին , 2018 թվականի հունիսի 29-ին , 2018 թվականի օգոստոսի 8-ին և 2020 թվականի մայիսի 8-ին ։
Ծանոթագրություններ
Կատեգորիա:2023 ֆիլմեր Կատեգորիա:Ամերիկյան ռոմանտիկ կատակերգական դրամա ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան ռոմանտիկ ֆիլմեր Կատեգորիա:Մանկական ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ընտանեկան ֆիլմեր Կատեգորիա:Ամերիկյան երաժշտական ֆիլմեր Կատեգորիա:Warner Bros. ֆիլմեր Կատեգորիա:Մեծ Բրիտանիայում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Ամերիկյան ֆենտեզի կինոկատակերգություններ
Adore You (երգ, Հարի Սթայլզ)
«Adore You», անգլիացի երգիչ և երգահան Հարի Սթայլզի երգը ։ Այն թողարկվել է Erskine և Columbia Records լեյբլների կողմից 2019 թվականի դեկտեմբերի 6-ին, որպես Հարիի երկրորդ ստուդիական ալբոմի` «Fine Line»-ի երրորդ սինգլ։
Նախապատմություն
Նոյմեբերի 20-ին Twitter-ում «@visiteroda» մասնակցային անունով հաշիվն սկսել է մարքեթինգային արշավ, որի ընթացքում գովազդվել է Էրոդա կղզին։ Ստեղծվել է կայք, տեղադրվել՝ լուսանկարներ ։ Հետագայում հայտարարվել է, որ կղզին գոյություն չունի։ Դեկտեմբերի 2-ին Սթայլզը հայտարարել է, որ նոր սինգլը կթողարկվի դեկտեմբերի 6-ին։ Տեսահոլովակում հիմնական բաղկացուցիչ մասը եղել է հենց «Էռոդա» կղզին ։
Ստեղծագործություն
«Adore You» երգը սոուլ և փոփ ռոք ժանրի երգ է։
Տեսահոլովակ
Տեսահոլովակը նույնպես թողարկվել է 2019 թվականի դեկտեմբերի 6-ին, որի ռեժիսորը Դեյվ Մեյերսն է  ։ 8 րոպե տևողությամբ տեսահոլովակում Սթայլզը հանդես է գալիս որպես Էռոդա ձկնորսական կղզում ապրող մի տղա, որը միակն էր, որ ժպտում էր ։ Տեսահոլովակում Սթայլզը գտնում է մի ձուկ և սկսում հոգ տանել նրա մասին, ինչը մեծացնում է կղզում ապրողների քննադատությունների քանակը նրա նկատմամբ։ Վերջում ձուկը դուրս է թռչում ակվարիումից, իսկ բնակիչներն օգնում են Սթայլզին նրան վերադարձնել ջուր ։ Հիմնական տեսարանները Սթայլզի մասնակցությամբ նկարահանվել են Շոտլանդիայի ձկնորսային St Abbs գյուղում։
Կենդանի կատարումներ
2019 թվականի դեկտեմբերի 7-ին Սթայլզը իր նոր երգով առաջին անգամ ելույթ է ունեցել «The Graham Norton Show»-ում։ 2019 թվականի դեկտեմբերի 10-ին նա ելույթ է ունեցել «The Late Late Show with James Corden» շոուում։
Ծանոթագրություններ
Կատեգորիա:2019 սինգլներ Կատեգորիա:Հարի Սթայլզի երգեր
Չափնիի պատմության և մշակույթի անշարժ հուշարձանների ցանկ (Սյունիքի մարզ)
Այս հոդվածը ներկայացնում է Սյունիքի մարզի Չափնի գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 7 հուշարձան (2 միավոր)։
Ծանոթագրություններ
Կատեգորիա:Սյունիքի մարզի հուշարձանների ցանկեր
Քարավազի հին կամուրջ
Քարավազի Հին (Խուդափերինի) կամուրջ, այժմ Ադրբեջանի կողմից օկուպացված Քաշաթաղի շրջանում՝ Դիռի լեռան ստորոտի Արաքս գետի վրա։ Այն ծովի մակերևույթից բարձր է 248 մ։ Կամուրջի կառուցման ժամանակը հստակ հայտնի չէ, բայց այն համարվում է 5-7-րդ դարերին կառուցված կամուրջ։
Պատմություն
13-րդ դարին է վերագրվում ամենավաղ հիշատակություններից մեկը՝
Ըստ արաբական և պարսկական աղբյուրների՝ կամուրջը կոչվել է Հուդաֆերին, Խուդափերին։
1975-1977 թվականներին խորհրդա-իրանական ծրագրի շրջանակներում ուսումնասիրվեց Արաքսի էներգետիկ հնարավորություններն ու սա առիթ հանդիսացավ, որպեսզի կամուրջն առաջին անգամ չափագրվի։ Ստացված տվյալները վկայում են, որ 11 թռիչք ունեցող կամուրջն ուներ 130 մ երկարություն, 6 մ լայնություն և ջրի մակարդակից մինչև 12 մ բարձրություն ։ Հիմնադրվել է անտիկ ժամանակներում, հնարավոր է նաև աքեմենյանի տիրակալության ժամանակ։
Զինո Դավիդոֆ
Զինո Դավիդոֆ (Zino Davidoff, ի ծնե՝ Զինովի (Զուսելե-Մեր) Հենրիխի Դավիդոֆ, ), շվեյցարացի արդյունաբերող, հայտնի Davidoff ապրանքանիշի (սիգար, ծխախոտ, օծանելիք, սուրճ և այլն) սեփականատերը։
Կենսագրություն
Ծնվել է Ռուսական կայսրության Չեռնիգովի մարզի Նովգորոդ-Սևերսկի քաղաքում՝ Հենրիխ (Հիլելիա) Դավիդոֆի (արտագաղթյալ՝ Անրի Դավիդոֆ) ընտանիքում, որը, ըստ տարբեր աղբյուրների, արտադրող էր կամ ծխախոտային արտադրանքների առևտրական։ Ընտանիքը տեղափոխվել է Կիև, իսկ 1911 թվականին արտագաղթել Շվեյցարիա, որտեղ 1916 թվականին բացել է իր սեփական ծխախոտի խանութը։ 1928 թվականին ավարտել է դպրոցը, ուղևորվել Լատինական Ամերիկա, այցելել Արգենտինա, Բրազիլիա, Կուբա։ Կուբայում 2 տարի աշխատել է ծխախոտի պլանտացիայում, ուսումնասիրել կուբայական սիգարների արտադրությունը։
Ադանայի կոնֆերանս
Ադանայի կոնֆերանս, Անգլիայի վարչապետ Ուինսթոն Չերչիլի և Թուրքիայի Հանրապետության նախագահ Իսմեթ Ինյոնյուի հխորհրդակցությունը, որը տեղի է ունեցել 1943 թվականի հունվարի 30-31-ին Ադանայում , որտեղ Չերչիլը փորձել է համոզել Ինյոնյուին միանալ դաշնակից տերություններին և պայքարել Առանցքի ուժերի դեմ Երկրորդ համաշխարհային պատերազմի ժամանակ։
Զինո Դավիդոֆ
Կենսագրություն
1934-ական թվականներին վերադարձել է Շվեյցարիա և սկսել կառավարել իր ծնողների խանութը։ Աստիճանաբար խանութը վերածվել է ծխախոտի առևտրի խոշոր ընկերության, որը ծաղկել է 2-րդ համաշխարհային պատերազմի ավարտից հետո։ Դավիդոֆը, օգտվելով այն հանգամանքից, որ Շվեյցարիան պատերազմի տարիներին չեզոք պետություն էր, նրա միջոցով ծխախոտային առևտուր էր իրականացնում երկու պատերազմող կողմերի հետ։
Արտաքին հղումներ
Կատեգորիա:Շվեյցարացի գործարարներ Կատեգորիա:Գործարարներ Կատեգորիա:Շվեյցարացիներ Կատեգորիա:Ուկրաինացի գործարարներ Կատեգորիա:Ռուս գործարարներ
Ադանայի կոնֆերանս
Պատմություն
Չնայած իրադարձությունը ավելի ուշ հայտնի է դարձել որպես Ադանայի կոնֆերանս, իրականում հանդիպումը տեղի է ունեցել ոչ թե Ադանայում, այլ Ենիցե երկաթուղային վագոնում՝ Ադանայի և Մերսինի միջև գտնվող պահեստային ճանապարհին ։
Առավել կարևոր էր Անգլիայի և ԱՄՆ-ի որոշումը Թուրքիային ժամանակակից զինատեսակներով զինելու մասին, որպեսզի նրան դրդեն պատերազմի մեջ մտնել Գերմանիայի դեմ և դրանով արևմտյան տերությունների համար շահավետ քաղաքական դիրքեր ստեղծել Բալկաններում նախքան Խորհրդային բանակի հայտնվելը։
Ադանայի կոնֆերանսից հետո Թուրքիա է ժամանել անգլիական ռազմական առաքելությունը՝ մատակարարումների ընթացքին հետևելու և թուրքական բանակում նոր սպառազինության ներդրմանն աջակցելու համար։ Ադանայի կոնֆերանսի ոգով անգլո-թուրքական հարաբերությունների հետագա զարգացումը Կահիրեում 1943 թվականի դեկտեմբերին կայացած հանդիպումն էր, որից հետո համաշխարհային մամուլում տեղեկություններ են տարածվել մոտ ժամանակներում հիտլերյան Գերմանիայի դեմ Թուրքիայի՝ պատերազմի մեջ մտնելու մասին։ Սակայն Թուրքիան, զենք ստանալով Անգլիայից և ԱՄՆ-ից, զերծ է մնացել պատերազմիին միանալուց և նույնիսկ շարունակել է Գերմանիային մատակարարել ռազմավարական հումք (քրոմ)։ 1944 թվականի մարտին, համոզվելով, որ թուրքական կառավարությունը չի ցանկանում մասնակցել ռազմական գործողություններին, Անգլիան դադարեցրել է սպառազինության մատակարարումները և հետ է կանչել իր ռազմական առաքելությունը Թուրքիայից։
Ամիրխանյան
Ամիրխանյան, հայկական ազգանուն ։
Ադանայի կոնֆերանս
Պատմություն
1945 թվականի փետրվարի 23-ին Թուրքիան պատերազմ է հայտարարել Գերմանիային և Ճապոնիային, սակայն այդ ակտն ունեցել է միայն խորհրդանշական նշանակություն։  Փաստացիորեն այն պայմանավորված էր 1945 թվականի Սան Ֆրանցիսկոյի կոնֆերանսին Թուրքիայի մասնակցությունն ապահովելու և արևմտյան տերությունների օգտին թուրքական դիվանագիտությունն օգտագրծելու Անգլիայի և ԱՄՆ-ի ցանկությամբ ։
Ծանոթագրություններ
Կատեգորիա:Կոնֆերենցիաներ Կատեգորիա:Ադանա Կատեգորիա:Երկրորդ համաշխարհային պատերազմի միջազգային կոնֆերանսներ Կատեգորիա:Եվրոպայի պատմություն
Ամիրխանյան
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Արաբերեն հիմքով ազգանուններ Կատեգորիա:Պարսկերեն հիմքով ազգանուններ Կատեգորիա:Յան վերջածանցով ազգանուններ Կատեգորիա:Անձնանվանական հիմքով ազգանուններ
Դիվասար (լեռնագագաթ)
Դիվասար, լեռնագագաթ Հայաստանի Գեղարքունիքի մարզի և Արցախի սահմանագլխին, Վարդենիսի լեռնահամակարգում, Վերին Շորժա գյուղից 8 կմ հարավ-արևմուտք։ Բարձրություն 3072 մ ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Արցախի լեռներ Կատեգորիա:Գեղարքունիքի մարզի լեռներ
Պավլովյան ամրոց
Պավլովյան ամրոց (Павловская крепость), Ռուսական կայսրության ամրաշինություն, ռազմական ճարտարագիտական արվեստի եզակի նմուշ։ Շինարարությունը սկսվել է 1701 թվականին Միուսի լիմանի վերին հոսանքներում։ Գտնվում է այսօրվա Ռոստովի մարզի Տագանրոգ քաղաքի սահմանից 2 կմ հեռավորության վրա։
Պատմություն
Պավլովյան ամրոցը Ռուսաստանում առաջին հողային ամրաշինությունն է, որը նախագծվել է ճշգրիտ ինժեներամաթեմատիկական եղանակով։ Հիմքում 237x80 մետր չափսերով ուղղանկյուն էր, որը շրջապատված էր բաստիոններով և փոսով հողապատնեշով։ Ավելի ուշ ամրաշինության այսպիսի կառուցվածքը դրվեց բազմաթիվ ամրոցների, այդ թվում՝ Պետրոպավլովյան Սանկտ Պետերբուրգում, Աննինսկայայի Չերկասկի մոտ և Դոնի Ռոստով քաղաքի սկիզբ հանդիսացած Սուրբ Դիմիտրի Ռոստովցու ամրոցի հիմքում։
Պավլովյան ամրոցը եզրափակում էր Պետրովյան ներքին պաշտպանական պարսպի արևմտյան թևը։ Հաշվարկված էր 500-հոգանոց կայազորի համար։ Եղել է տափաստանի կողմից Տրոիցկի երկրորդ պաշտպանական գծի կազմում ։
Մասամբ քանդվել է 1711 թվականի վերջում Թուրքիայի հետ Պրուտի խաղաղ պայմանագրի պայմաններով ։
1736 թվականին Պավլովյան ամրոցում տեղակայված էին ֆելդմարշալ դե Լասսիի զորքերը ։
Ծանոթագրություններ
Կատեգորիա:Տագանրոգի շենքեր և կառույցներ Կատեգորիա:Ամրոցներ այբբենական կարգով Կատեգորիա:1697 հիմնադրումներ Ռուսաստանում Կատեգորիա:Տագանրոգի տեսարժան վայրեր
Մեքսիկական դիպլոմատներ
Սյուժե
Ֆիլմը պատմում է երկու վարսավիրների արկածները, որոնք վարչապետի կարգադրությամբ որոշ ժամանակ հանդես են գալիս արտասահմանյան դիվանագետների դերում ։
2004 թվականին ֆիլմը ցուցադրվել է Ոսկե ծիրան կինոփառատոնի հետահայաց ֆիմերի ցուցադրության ծրագրում ։
Արտաքին հղումներ
Կատեգորիա:1931 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:Ամասի Մարտիրոսյանի ֆիլմեր Կատեգորիա:Լևոն Քալանթարի ֆիլմեր Կատեգորիա:«Հայֆիլմ» ստուդիայի ֆիլմեր
Մադաթ Գուլիև
Մադաթ Գազանֆար օղլը Գուլիև (Mədət Qəzənfər oğlu Quliyev; ), Ադրբեջանի ԱԱԾ ղեկավար։ Նախկինում եղել է երկրի Ազգային անվտանգության և արդարադատության փոխնախարար։ Զբաղեցրել է նաև արդարադատության նախարարության քրեակատարողական վարչության պետի պաշտոնը։ Ունի գեներալ լեյտենանտի զինվորական կոչում։ 1995 թվականին արժանացել է Ադրբեջանի ազգային հերոսի կոչման։ Ամուսնացած է, ունի երկու երեխա։
Կենսագրություն
Մադաթ Գուլիևը ծնվել է 1958 թվականի սեպտեմբերի 27-ին Գանձակում։ 1965 թվականին ընդունվել է տեղի № 1 դպրոցը, իսկ 1975 թվականին ավարտել է № 8 միջնակարգ դպրոցը։ 1976 թվականին ընդունվել է Ֆիզիկական կուլտուրայի Ադրբեջանի պետական ինստիտուտ։ 1979 թվականին Գուլիևը դարձել է ձյուդոյի ԽՍՀՄ սպորտի վարպետ։ 1980 թվականին զորակոչվել է բանակ։ 1982 թվականին աշխատել է «Դինամո» միությունում։ Շուտով ծառայության է անցել Ադրբեջանի ներքին գործերի նախարարությունում։ 1993 թվականի դեկտեմբերի 10-ին, հերթական օպերացիայի ժամանակ, վիրավորվել է։
1994 թվականին Մադաթ Գուլիևը աշխատանքի է անցել կազմակերպված հանցավորության դեմ պայքարի շրջանային բաժնում։ Նույն տարվա հոկտեմբերին մասնակցել է զինված խմբավորման լիկվիդացման օպերացիային։
1995 թվականի դեկտեմբերի 26-ին Ադրբեջանի նախագահի №424 որոշմամբ, Ադրբեջանի ՆԳՆ գնդապետ Մադաթ Գուլիևին շնորհվել է Ադրբեջանի ազգային հերոսի կոչում։
1997 թվականին ավարտել է Ադրբեջանի ոստիկանության ակադեմիան։ 2001 թվականին եղել է կազմակերպված հանցավորության դեմ պայքարի վարչության պետ, իսկ 2002 թվականից գլխավորել է թմրանյութերի դեմ պայքարի վարչությունը։ 2004 թվականին Գուլիևը նշանակվել է Ինտերպոլի ադրբեջանական ծառայության ղեկավար։
2005 թվականի հունիսի 30-ին Ադրբեջանի նախագահի № 866 որոշմամբ, նրան շնորհվել է գեներալ մայորի զինվորական կոչում։ 2011 թվականի փետրվարին նշանակվել է արդարադատության փոխնախարար՝ ղեկավարելով քրեակատարողական վարչությունը։ 2012 թվականի նոյեմբերի 19-ին նրան շնորհվել է գեներալ լեյտենանտի զինվորական կոչում։ 2015 թվականի հոկտեմբերի 20-ին նշանակվել է ԱԱԾ փոխնախարար ։ Ներկայումս ղեկավարում է ԱԱԾ-ն։
Թեղի էլիպսաձև
Թեղի էլիպսաձև, թեղազգիների ընտանիքի, թեղի ցեղի բույս։